આ ડાયરી નું શીર્ષક પણ એવું જ છે. ‘ડીસ્કવર યોરસેલ્ફ’ આ ડાયરી માં લખેલી વાતોને એટલી સુંદર રીતે પ્રસ્તુત કરી છે કે હું પણ મારી ખૂબીઓ અને ખામીઓને કદાચ આટલા ઊંડાણથી જાણતી ન હતી. ૭૯ આકડા સાથે મારો ગાઢ સંબંધ, મારી આંખોના વધુ નંબરને અલગ રીતે દર્શાવવાની દ્રષ્ટિ , મારો સ્વભાવ , મેચ્યોરીટી, કોમનસેન્સ, નિર્ણયશક્તિ , મારું વ્યક્તિત્વ, મારા નામની વિશિષ્ટતા , મારા સારા નરસા બધા જ પાસાઓ આવરી લેતી બાબતો, આ બધું જ વાચ્યાં પછી મેં મારા જીવનમાં ડોકિયું કર્યાનો પહેલી વખત અનુભવ કર્યો. ઘણી વખત આપણી આસપાસ રહેતી વ્યક્તિ આપણું ઊંડાણપૂર્વક ઓબ્ઝર્વેશન કરતી હોય છે. આપણાં કરતા વધુ આપણને જાણતી અને સમજતી હોય છે. આ ડાયરી ની વધુ એક ખાસિયત એ છે કે તે અંગ્રેજીમાં લખાઈ હોવાથી પાછળના પેઈજમાં અમુક શબ્દોનો યોગ્ય અર્થ દર્શાવ્યો છે.